Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Erinevad terroriaktid Läänekaldal Juudas ja Samaarias
nõudsid kolme iisraellase elu,
hoolimata Iisraeli terrorismivastasest tegevusest.
Iisraeli peaminister kinnitab taas: Lähis-Idas jäävad ellu vaid tugevad.
Iisraeli strateegiaminister vihjas Iisraeli paindlikkusele
seoses Saudi Araabia pürgimusega
arendada tsiviilotstarbelist tuumaprogrammi.
Nädalavahetusel toimus Iisraelis erinevaid terrorirünnakuid
ja pinged näivad süvenevat.
Esimene rünnak toimus laupäeva pärastlõunal,
kui püstoliga palestiinlane lähenes Huwara linna autopesulas
60-aastasele iisraellasele ja tema 28-aastasele pojale
ning tulistas nad surnuks, põgenedes seejärel sündmuskohalt.
Esialgse juurdluse järgi tulid isa ja poeg hommikul linna asju ajama
ja jäid sinna kuni koletu mõrvateoni.
Lisaks arvatakse, et terrorist olevat saanud infot
palestiinlaste linnas viibivate iisraellaste kohta,
tuli autopesulasse, kus ta tuvastas ohvrite juudi päritolu,
enne kui püstolist tule avas.
Pärast tulistamist põgenes terrorist jalgsi linna kõrvaltänavaisse.
Iisraeli kaitseminister Yoav Gallant analüüsis olukorda
Iisraeli Kaitseväe (IDF) peastaabi- ülema kindralleitnant Herzi Halevi,
IDF operatsioonide direktoraadi ülema kindralmajor Oded Basiyuki
ja julgeolekuagentuuri (ISA) asejuhiga
ning andis korralduse ponnistuste tõhustamiseks
Iisraeli asunduste ja maanteede ohutuse tagamiseks
Juudas, Samaarias ja Jordani orus,
ning teha kõik Huwara terroriakti sooritaja tabamiseks.
Julgeolekuaparaadi tagaotsimise ajal marssis mitukümmend iisraellast
laupäeva õhtul Huwara põhjaossa,
kus nad loopisid kive palestiinlaste elumajade pihta.
Seetõttu saabusid kohale IDF-i üksused
ja ajasid kättemaksu taotlenud märatsejad laiali.
Lisaks blokeerisid Hebroni mäe iisraellastest elanikud lühidalt
Huwarasse viiva Telemi ristmiku.
Kohalesaabunud Iisraeli julgeoleku- jõud ajasid protesteerijad laiali.
Kuigi esines ka teisi proteste,
toimus märkimisväärseim intsident umbes kell kolm pühapäeva hommikul
kui IDF üksused saadeti ühte paika Benyamini sektoris,
kus märgati gruppi maskeeritud ründajaid.
IDF ajas ründajaid taga, mille käigus üks neist sai vigastada.
Kui maskis mehed tabati, selgus, et need olid iisraellased.
Intsidendi suhtes käivitati juurdlus.
Iganädalasel kabinetiistungil Jeruusalemmas
avaldas peaminister Benjamin Netanyhu valitsuse poolt kaastunnet
Huwara surmava terroriakti ohvrite peredele
ja lubas tabada terroristi varem või hiljem.
Iisraeli kodanike nimel
lubage avaldada kaastunnet Shai ja Aviadi perekonnale.
Olgu nende mälestus õnnistatud.
Isa ja poeg mõrvati brutaalses terrorirünnakus Huwaras.
Julgeolekujõud teevad tööd mõrvari tabamiseks ja kohtu ette viimiseks,
nagu oleme teinud kõigiga, kes mõrvavad iisraellasi,
alates selle valitsuse loomisest.
Selle terroristi kohtupäev saabub varem kui ta arvab.
Palestiinlaste rühmitused kiitsid oma avaldustes mõrvarlikku rünnakut,
tähistades seda saavutusena.
Kui Hamas nimetas tegu
kangelaslikuks tulistamisoperatsiooniks Huwaras,
mis olnud vastupanu lubaduse tulemus kaitsta rahvast,
siis Iraani käsilane Palestiina Islamidžihaad kuulutas,
et "võitlejad võivad rünnata vaenlast täisjõul," ning lubas,
et Iisraelil ei saa olema ei julgeolekut ega stabiilsust.
Pühapäeva hommikul tõusis Gazast õhku droon,
mis lendas üle palestiinlaste sektori
ja suundus Lõuna-Iisraeli asunduste poole.
Seetõttu saatis IDF-i Iron Dome'i süsteem välja kaks püüdurraketti
ja tulistas drooni Gaza õhuruumis alla.
Osa selle tükkidest aga maandus Iisraelis
Eshkoli maakonnas.
Õnneks ei saanud keegi viga
ja IDF kinnitas, et drooni tükid toodi uurimisele.
Eile õhtul sisenes Iisraeli kodanik palestiinlaste Turmus Eini külla,
mis asub Benyamini sektoris, Samaarias.
Palestiinlastest noored ründasid teda
ja loopisid kive nii tema kui ta auto pihta.
Teine grupp palestiinlasi olevat Iisraeli tsiviilelanikule appi tulnud
ja kaitsesid teda, kuni IDF saabus ja mehe evakueeris.
Õnneks ei saanud keegi viga.
Täna hommikul teatas IDF esindus tundmatust droonist,
mis lennanud üle Gaza Iisraeli suunas.
See oli teine sarnane intsident vähem kui 24 tunni sees.
IDF käivitas drooni peatamiseks Iron Dome'i,
mille raketid mehitamata lennuriista edukalt peatasid.
IDF esindusest toonitati, et droon ei kujutanud kohest ohtu
Gaza naabruskonna elanikele
ja protokollikohaseid häireteatisi ei käivitatud.
Veidi pärast drooni edukat tabamist
teatati tulistamisrünnakust maanteel nr 60,
Hebroni mäe lõunaosas.
Esialgsete leidude järgi avas vähemalt üks palestiinlane automaadist tule
sõiduki suunas, mistõttu hukkus üks iisraellanna
ja üks Iisraeli mees sai tõsiselt viga. Terrorist põgenes sündmuskohalt.
On tähtis märkida,
et rünnaku ajal viibis autos ka mõrvatud naise 5-aastane tütar.
Õnneks ei saanud tüdruk imekombel füüsiliselt vigastada.
IDF leidis terroristide sõiduki, kust pandi toime tulistamisrünnak,
põletatuna palestiinlaste Halhuli linna lähedalt.
Kuigi terroriste pole veel leitud,
olevat IDF koostöös ISAga lähedal nende tabamisele.
Alates 2023. a algusest on terrorismiga seotud rünnakuis
tapetud 35 inimest, sh 33 iisraellast, üks välisturist
ja üks Gazast pärit palestiinlasest töötaja
ning viga on saanud 109 iisraellast.
Lisaks on hukkunud ka seitse Iisraeli kaitseväelast.
Iisraeli peaminister B. Netanyahu külastas IDF värbamiskeskust,
kus ta kohtus uute nekrutitega.
Ta toonitas, et vaid tugev IDF võib tagada Iisraeli riigi tuleviku.
Oleme silmitsi monumentaalsete muudatustega.
Ütlen siiski, et üks asi ei muutu, mis on meie vajadus end kaitsta,
sest vahetevahel on maailm julm. Elame kohas, kus nõrgad ellu ei jää.
Ellu jäävad vaid tugevad.
Tugev mitte ainult ei hoia sõdu ära ja ei võida neid,
vaid neil õnnestub tuua ka teisi endaga rahuleppeid sõlmima.
Nii juhtus Iisraeli riigiga. 75 aasta eest oli Iisrael väike seeme,
mis suutis siin regioonis end vaevu kaitsta.
Täna oleme tõusev jõud maailmas. See kõik põhineb ühel faktoril,
ilma milleta pole midagi - IDF-il. Kui IDF on tugev, on ka riik tugev.
Ja kui riik on tugev, on tulevik avatud kõigile.
Intervjuus USA uudistetoimetusele PBS
teatas Iisraeli strateegiaminister Ron Dermer,
kes kohtus eelmine nädal Iisraeli delegatsiooni eesotsas
Washingtonis USA välisministri Antony Blinkeniga,
et Jeruusalemm uurib USA ja Saudi Araabia peatse kokkuleppe detaile,
mis võib viia tsiviiltuumaprogrammi käivitamiseni
vastutasuks suhete normaliseerimise eest Iisraeliga, jms.
Kurat on detailides, ja peame uurima, milles lõpuks kokku lepitakse.
Teil on õigus, saudid on teinud ettepaneku tsiviiltuumaprogrammiks.
Nad võivad tuumarelvade tõkestamise leppe kohuslasena paluda homme
Hiinalt või Prantsusmaalt tsiviiltuumaprogrammi käivitamist
ja uraani rikastamise lubamist kodumaiseks kasutuseks.
Nad võivad seda teha homme, kui tahavad. Nii et küsin endalt,
mis siis kui USA osaleb selles. Mida see tähendab 10-20-30 aasta pärast,
ja mis on alternatiiv?
Dermer toonitas siiski, et Jeruusalemm ei nõustuks iial,
et ükski naaberriik arendaks tuumarelva,
ja seetõttu vajab mis tahes leping tõsiseid turvameetmeid.
Me ei nõustu ühegi oma naabri tuumarelvaprogrammiga.
Ja lepingu detailide osas on küsimus selles, millised on turvameetmed.
Mis saab, kui nad otsustavad teist teed minna
ja löövad kampa hiinlastega näiteks. Peame selle kõik läbi mõtlema.
Kuid ärgem alahinnakem
Iisraeli Saudi rahuleppe mõju kogu regioonile ja maailmale.
Vastuseks Dermeri märkustele PBS uudistetoimetusele,
tegi peaministribüroo avalduse, kus selgitati,
et Iisrael on endiselt vastu sellele,
et ükski Lähis-Ida riik arendaks tuumaprogrammi.
Aitäh, et vaatasite TV7 Iisraeli Uudiseid!
Märgiksin, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge annetuse tegemist.
Seda saab teha meie veebilehel www.tv7israelnews.com
Kutsun ka palvetama rahu Jeruusalemmale.
Olen Ma'ayan Hessen. Head nädalat! Homseni!
Tõlge: Monika Jaaguri